19 Moaposetoloi Petere o re rotloetsa gore re nne batho ba mofuta o Modimo a o amogelang fa re ntse re ‘letetse e bile re ntse re akantse thata ka go nna gone ga letsatsi la ga Jehofa, le mo go lone magodimo ka a tla bo a le mo molelong a tla nyerologang le dilo tse di a bopang ka di tla bo di le mogote thata di tla nyerologang!’ (2 Pet. 3:12) Go ise go ye kae, letsatsi leo le tla goroga, mme Jehofa o tla fedisa dikarolo tsotlhe tsa lefatshe la ga Satane. Go fitlha nako eo e goroga, Satane o tla tswelela a ntse a dirisa “dilo tse di mo lefatsheng” go re raela, fela jaaka a ne a raela Efa le Jesu. Ga re a tshwanela go tshwana le Efa mme re batle go kgotsofatsa dikeletso tsa rona. Go dira jalo go tla bo go tshwana fela le go tsaya Satane e le modimo wa rona. Re tshwanetse go tshwana le Jesu mme re emelane le dithaelo tseo, le fa Satane a ka tswa a dira gore di lebege di kgatlha e bile di gogela go le kana kang. E kete mongwe le mongwe wa rona a ka ikemisetsa go nna motho wa mofuta o Jehofa a batlang gore re nne ene.